На основу члана 44. став 2. Закона о култури („Службени гласник Републике Србије“, број 72/09, 13/16, 30/16 - испр., 6/20, 47/21, 78/21 и 76/23 ), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Галерије савремене ликовне уметности Ниш ("Службени лист града Ниша", број 80/13 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Галерије савремене ликовне уметности Ниш за 2024. годину, број 532, који је донео Управни одбор ове установе, на седници одржаној 20.12.2023 .године.

 II Програм рада Галерије савремене ликовне уметности Ниш за 2024. годину реализоваће се у складу са Финансијским планом ове установе за 2024. годину.

 III Решење доставити Галерији савремене ликовне уметности Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

 На основу члана 44. став 1. тачка 5) Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 15. став 1. тачка 5. Одлуке о оснивању Галерије савремене ликовне уметности Ниш („Службени лист Града Ниша", број 80/13 – пречишћен текст, 115/16, 99/20 и 85/21) и члана 38. Статута Галерије савремене ликовне уметности Ниш, управни одбор Галерије савремене ликовне уметности Ниш, на седници одржаној 20.12.2023. године, донео је Програм рада Галерије савремене ликовне уметности Ниш за 2024. годину, број 532, и доставио га Градској управи за друштвене делатности на даљу надлежност.

Програм рада Галерије савремене ликовне уметности Ниш за 2024. годину реализоваће се кроз изложбену, издавачко-информативну и едукативну активност. Галерија планира и реализацију две традиционалне годишње манифестације - Ликовну колонију Сићево 2024 и Графичку радионицу Сићево 2024, као и учешће у манифестацијама „Музеји за 10“ и „Ноћ музеја“.

 Галерија ће у 2024. години приредити 26 изложби, и то: 9 изложби у великој сали

Официрског дома, 9 у Павиљону у Тврђави и 8 у „Салону 77“. Изложбени програм Галерије савремене ликовне уметности Ниш чине 6 колективних и 20 самосталних изложби. Поред традиционалних изложби које се одржавају сваке године (Нишки салон 12/2, Нишки цртеж), ове године ће се одржати четири изложбе посвећене значајним јубилејима – 60 година Ликовне колоније „Сићево“(фонд ГСЛУ), Цртежи Надежде Петровић, поводом 150 година од рођења истакнуте уметнице (у сарадњи са Народним музејом Србије), Бошко Петровић, поводом стогодишњице од рођења уметника (у сарадњи са Музејом Војводине из Новог Сада) и Милорад Бата Михајловић, поводом стогодишњице од рођења уметника ( у сарадњи са САНУ). Такође, у програм је уврштена изложба Аквизиције-откупи (слике и скулптуре из фонда Установе).

У оквиру самосталних изложби, у Програм је ушло 15 изложби по одлуци Уметничког савета, изложба графика америчког уметника Џефа Сипела, затим ретроспективна изложба графичког дизајнера и сликара Драгана Момчиловића, којом ће он обележити 50 година стваралаштва, и ретроспективна изложба магистра графике и веб дизајнера Александра Девића поводом 45. година стваралачког рада. Најбројније су изложбе слика и графика, а заступљене су и скулптуре, цртежи, плакати, нови медији и фотографије. Самосталним изложбама представиће се уметници из Ниша, Београда, Новог Сада, Крагујевца, Чачка, Ужица), као и уметник из САД-а.

Галерија планира, на бази сарадње са сродним установама, различите гостујуће изложбе у другим срединама (Подгорица, Београд, Ваљево, Димитровград...).

Чланом 33. Одлуке о буџету Града Ниша за 2024. годину („Службени лист Града Ниша“, број 124/23) прописано је да „директни корисници буџетских средстава, који су у буџетском смислу одговорни за индиректне кориснике буџетских средстава, врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски планУ складу са наведеним, управни одбор Установе донео је Финансијски план Галерије савремене ликовне уметности Ниш за 2024. годину, који је у циљу целовитог сагледавања Програма достављен у прилогу.

Имајући у виду да је Програм рада Галерије савремене ликовне уметности Ниш за 2024. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Програм рада Галерије савремене ликовне уметности Ниш за 2024. годину, као у диспозитиву.

вршилац дужности начелника

 Градске управе за друштвене делатности

Миљан Ћирковић